
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                           Bucureşti, 28 aprilie 2015

                           Pl-x 330/2015


AVIZ

asupra

propunerii legislative pentru modificarea art.20 din Legea audiovizualului nr.402/2002
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art.20 din Legea audiovizualului nr.402/2002, trimisă cu adresa nr. Pl-x 330 din 20 aprilie 2015, înregistrată cu nr.4c-11/608 din 21 aprilie 2015.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, cu modificările şi completările ulterioare.
Propunerea legislativă are ca obiect de reglementare instituirea obligaţiei de prezentare a execuţiei bugetare de către Consiliul Naţional al Audiovizualului, împreună cu raportul de activitate pe care această autoritate publică autonomă îl prezintă Parlamentului, precum şi prevederea demiterii de drept a preşedintelui Consiliului Naţional al Audiovizualului ca urmare a respingerii de către Parlament a raportului anual de activitate.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din data de 28 aprilie 2015.

Membrii Comisiei au examinat propunerea legislativă supusă avizării, expunerea de motive şi avizul favorabil cu observaţii şi propuneri al Consiliului Legislativ, transmis cu adresa nr.339 din 14 aprilie 2015.

În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a propunerii legislative pentru modificarea art.20 din Legea audiovizualului nr.402/2002. 
În raport de obiectul şi conţinutul reglementării, iniţiativa legislativă face parte din categoria legilor organice.

                
       VICEPREŞEDINTE,                          
                            SECRETAR,

                          NICOLAE CIPRIAN NICA                                    GABRIEL ANDRONACHE

                     Întocmit - Consilier parlamentar,




Avizat – Şef serviciu,

                                     Rodica Penescu

